
	 
ORLAIVIŲ VILKIKO (MAŽOS GALIOS) 
TECHNINĖ SPECIFIKACIJA


1. Pirkimo objekto paskirtis:
1.1.  Speciali savaeigė transporto priemonė (toliau - vilkikas), su vidaus degimo varikliu, skirta tempti/stumti orlaivius.

2. Privalomieji reikalavimai:
2.1. Bendrieji reikalavimai vilkikui
2.1.1.  sandara: kėbulas, operatoriaus kabina su šoninėmis durimis, važiuoklė, transmisija, variklis;
2.1.2.  vilkikas bus eksploatuojamas uždaroje oro uosto teritorijoje (asfaltuota, betonuota ar kieto grunto danga, kuri šaltuoju metų periodu yra dengiama ledo ir sniego tirpikliais), būdingose A3-C3 aplinkose (pagal NATO STANAG 4370 Environmental testing arba lygiavertis);
2.1.3.  valdymas: vilkiką valdo vienas operatorius;
2.1.4. vilkiko kabina priekinėje rėmo dalyje;
2.1.5.  važiavimo greitis: maksimalus važiavimo greitis ne mažesnis kaip 25 km/h; 
2.1.6.  standartai: variklio emisijos standartas ne aukštesnis kaip EURO 3;
2.1.7.  sukabinimo jungčių tempiamoji galia - ne mažiau 25 kN;
2.1.8.  vilkiko darbinis našumas: temti/stumti orlaivius, kurių bendra masė ne mažiau 30 tonų, užtikrinant ne mažiau kaip 2% nuokalnės - įkalnės įveikimą;
2.1.9.  vilkiko degalų kuro bako (-ų) talpa turi būti tokio dydžio, kad orlaivių vilkikas, nepasipildęs degalų, galėtų dirbti/važiuoti ne mažiau kaip 8 darbo valandas;
2.1.10.  vilkiko bendras aukštis ne daugiau 195 cm, matuojant nuo žemės.

2.2. Reikalavimai vilkiko kėbului
2.2.1.  spalva: žalia (RAL6031);
2.2.2.  kėbulo paviršiai turi būti padengti antikorozine danga, atsparia ledo ir sniego tirpikliams, druskoms;
2.2.3.  kėbulo priekyje, šonuose ir gale šviesą apspindintys atšvaitai ir riboženkliai. 
2.2.4.  minimalus vilkiko svoris turi būti ne mažiau 3,5 tonos;
2.2.5.  priekyje ir gale sumontuotos sukabinimo jungtys:
2.2.5.1. sukabinimo įtaisas - priekyje ir gale ne mažiau kaip 4 pakopų, apatinė pakopa turi būti nuo 25 cm iki  30 cm aukščio, matuojant nuo žemės;
2.2.5.2. turi būti įrengtas lėto privažiavimo įtaisas vilkiko gale dėl prie orlaivių atliekamų saugių operacijų;
2.2.5.3. sukabinimo jungtims priekyje ir gale turi būti įrengtas apšvietimas;
2.2.5.4. įrengta atbulinės eigos vaizdo kamera;
2.2.5.5. jei operatorius iš kabinos nemato jungčių, saugiam darbui turi būti papildomi veidrodžiai.

2.3. Reikalavimai vilkiko operatoriaus kabinai
2.3.1.  sumontuota uždaro tipo operatoriaus kabina pagal IATA AHM 955 standartą arba lygiavertis;
2.3.2.  kabina pritaikyta komfortabiliam operatoriaus darbui:
2.3.2.1. kabinoje turi būti sumontuota oro kondicionavimo ir šildymo sistema, leidžianti komfortabiliai dirbti šiltuoju ir šaltuoju metų laiku;
2.3.2.2. priekinio ir galinio stiklo valytuvai su apiplovimo funkcija;
2.3.2.3. elektra šildomas galinis stiklas;
2.3.2.4. elektra šildomas priekinis stiklas;
2.3.2.5. skydelis nuo saulės ant priekinio stiklo;
2.3.2.6. galinio vaizdo veidrodžiai: ne mažiau kaip 2 kabinos išorės šonuose, šildomi, 1 kabinos viduje;
2.3.2.7. apšviestas kontrolės prietaisų skydelis;
2.3.2.8. kabinoje yra ne mažiau 2 sėdimų vietų;
2.3.2.9.  elektra šildomos sėdynės;
2.3.2.10. reguliuojama vairuotojo sėdynė;
2.3.2.11. ant kabinos sumontuotas ne mažiau kaip 1 oranžinės spalvos švyturėlis; 
2.3.2.12. kabinoje ant grindų turi būti guminiai kilimėliai.

2.4. Reikalavimai varikliui, transmisijai, stabdžiams ir važiuoklei  
2.4.1. Variklis:
2.4.1.1. pritaikytas naudoti dyzelinį kurą, standartinius tepalus ir eksploatacinius skysčius;
2.4.1.2. variklio galia – ne mažiau kaip 35 kW; 
2.4.1.3. turi užsivesti be papildomos įrangos ar paruošimo, kai oro temperatūra yra iki -10°C;
2.4.1.4. esant žemesnei oro temperatūrai nei -10°C, užvedimą turi palengvinti sumontuota papildoma variklio pašildymo įranga;
2.4.1.5. esant įjungtai pavarai, turi būti numatytas variklio paleidimo blokavimas.
2.4.2. Transmisija: 
2.4.2.1.  pilnai automatinė;
2.4.2.2. pavaros turi persijungti švelniai, be traukos jėgos staigių pasikeitimų.
2.4.2.3. pilnai atleidus akseleratoriaus pedalą vilkikas turi sustoti įkalnėje arba  nuokalnėje. 
2.4.3.  Stabdžiai:
2.4.3.1.  darbiniai stabdžiai (pneumatiniai arba hidrauliniai, diskiniai) - visiems keturiems ratams;
2.4.3.2. stovėjimo stabdis turi patikimai apsaugoti vilkiką nuo pajudėjimo iš vietos ir esant nuokalnei;
2.4.3.3. operatoriaus kabinoje turi būti įrengtas stovėjimo stabdžių naudojimo šviesos indikatorius;   
2.4.3.4. gedimo atveju turi būti numatyta avarinės stabdžių sistemos atpalaidavimo funkcija. 
2.4.4.  Važiuoklė: 
2.4.4.1. visi ratai varomi, vairuojami (4WD) su vienodu svorio paskirstymu abejose važiuoklės ašyse, kas užtikrintų maksimalią vilkiko traukos jėgą;
2.4.4.2. padangos pneumatinės, universalios;
2.4.4.3. sumontuotas vairo stiprintuvas.

2.5. Reikalavimai elektros prietaisams ir instaliacijai
2.5.1.  elektros sistema 12V arba 24V;
2.5.2.  šviesos prietaisai: darbinės, tolimosios, avarinės, gabaritinės, atbulinės eigos, stabdžių šviesos;
2.5.3.  ant vilkiko kabinos ir jo gale sumontuotos papildomos darbinės šviesos (LED) saugiam darbui prie orlaivio tamsiu paros metu;
2.5.4.  garsinis signalas;
2.5.5.  atbulinės eigos garsinis signalas;
2.5.6.  techniniame skyriuje turi būti akumuliatoriaus atjungimo jungiklis;
2.5.7.  kontrolės prietaisų skydelyje turi būti:
2.5.7.1. moto valandų skaitiklis;
2.5.7.2. kuro lygio indikatorius; 
2.5.7.3. aušinimo skysčio temperatūros indikatorius;
2.5.7.4. šviesos ir garso signalizacija prietaisų skydelyje;
2.5.7.5. papildomi šviesos indikatoriai įrengti prietaisų skydelyje, informuojantis apie nepakankamą variklio alyvos kiekį, per mažą variklio alyvos slėgį, aušinimo skysčio trūkumą; 
2.5.7.6. visi ne kabinoje esantys elektros prietaisai turi būti atsparūs atmosferos poveikiui.

3. Garantiniai reikalavimai:
3.1. suteikta ne mažiau kaip 2 metų garantija;
3.2. garantija įsigalioja nuo perdavimo pirkėjui datos;
3.3. periodiniai techniniai aptarnavimai, nurodyti gamintojo instrukcijose, garantiniu laikotarpiu turi būti atliekami tiekėjo sąskaita adresu: Lakūnų g. 3, Šiauliai; Klaipėdos pl. 1B, Palanga; Veiverių g. 132, Kaunas;
3.4. visi atsiradę gedimai, garantinio laikotarpio metu ne dėl eksploatuotojo kaltės, turi būti šalinami tiekėjo sąskaita ne ilgiau kaip per 30 kalendorinių dienų.



4. Papildoma informacija:
4.1. vilkikas turi būti naujas, nenaudotas, serijinis gaminys, techniškai tvarkingas ir paruoštas eksploatacijai;
4.2. visi užrašai ir žymėjimai, susiję su vilkiko valdymu, turi būti lietuvių arba anglų kalba;
4.3. [bookmark: _GoBack]personalo mokymas 20 žmonių:
4.3.1.  turi būti numatytas personalo, eksploatuojančio vilkiką, atliekančio jo kasdieninę priežiūrą bei pogarantinį aptarnavimą, mokymas. Pabaigus mokymą turi būti išduodami sertifikatai;
4.3.2.  mokymai turi būti organizuojami adresu: Lakūnų g. 3, Šiauliai; Klaipėdos pl. 1B, Palanga; Veiverių g. 132, Kaunas;
4.4. komplektacija:
4.4.1.  atsarginių dalių katalogas su detalių indentifikavimo numeriais anglų kalba kompiuterinėje laikmenoje ir spausdinta;
4.4.2.  vilkiko vairuotojo/operatoriaus vadovas ir techninę priežiūrą reglamentuojanti dokumentacija  (anglų ir lietuvių kalbomis) kompiuterinėje laikmenoje ir spausdinta; 
4.4.3.  vilkike turi būti lengvai pasiekiamas mažiausiai vienas, ne mažesnis kaip 5 kg gesintuvas ir vaistinėlė;
4.4.4.  galinėje dalyje turi būti numatyta valstybinio numerio tvirtinimo vieta ir įrengtas jo apšvietimas.
4.4.5.  atsarginis ratas, tinkantis važiuoklei, gali būti numatyta jo tvirtinimo vieta. Jei ratai ant priekinės ir galinės ašies skiriasi, turi būti 2 (du) atsarginiai ratai.

